Kredouw Olive Estate | LekkeSlaap
Kredouw Olive Estate: Hooffoto's
Kredouw Olive Estate: Coratina Mountain Cottage
Kredouw Olive Estate: Manzanilla Mountain Cottage
Kredouw Olive Estate: Favalosa Farm Cottage
Adres: R407, Prins Albert-vallei, Prins Albert, 6930, Wes-Kaap
Favalosa Farm House - Vakansieverblyf, minimum 2 nagte. Die kothuis het 'n en suite-hoofslaapkamer met 'n koningingrootte-bed, 'n kleiner kamer met 2 enkelbeddens en 'n en suite-badkamer met 'n bad en stort. Daar is 'n aparte gaste-toilet. Die stylvolle eenheid het 'n oopplan-leefkamer en kombuis met 'n kaggel en oorspronklike Dover-stoof. Een bondel vuurmaakhout word verskaf en bykomende hout kan aangekoop word. Dié huis het slaapplek vir 2 volwassenes en 2 kinders, en is ideaal vir 'n gesin.
Die kothuis is 'n droom vir dié wat hou van kook te danke aan die volledig toegeruste kombuis met 2 gasstoofplate en 2 oonde. Daar is 'n wasmasjien en droër wat dit perfek maak vir 'n langer vakansie. Ander geriewe sluit 'n DVD-speler, lugversorging in die hoofslaapkamer, 'n dubbelmotorhuis, braaigeriewe en 'n bekoorlike Karoo-stoep in waar jy onvermydelik die meeste van jou tyd sal deurbring.
Coratina en Manzanilla Guest Cottages is 2 selfsorgkothuise wat onlangs opgeknap is aan die voet van die Swartberge. Die doel van die opknappingswerk was hoofsaaklik om die geboue meer energie-doeltreffend te maak ten einde elektrisiteits- en waterkostes te bespaar. Die kothuise kan as "organies", "groen" en "omgewingsvriendelik" beskryf word. Toebehore werk met gas, water en sonkrag. As dit koud en bewolk is, kan 'n donkie gestook word vir warm water. Elke bergkothuis is toegerus met 'n kaggel en braaigeriewe buite. Geen selfoonontvangs, so gaste kan hulself sonder steurnisse verlustig in die stilte van die berge en die ongerepte Karoo-landskap! Daar is ’n minimumverblyftydperk van 2 nagte.
Elke kothuis bestaan uit 1 hoofslaapkamer met 'n koningingrootte-bed vir 'n paartjie en 'n badkamer met 'n stort en toilet.
Ons het 'n Karoo-swembad van 12 m lank en dit spog met die mooiste uitsig op die berg en waterval wat as die Goue Krans bekend staan.
Ongelukkig word geen troeteldiere toegelaat nie omdat bedreigde spesies soos die Oewerkonyn op die plaas voorkom.
4.8 uit 5van 2 resensies vir Kredouw Olive Estate
R407, Prins Albert-vallei, Prins Albert, 6930, Wes-Kaap
Gaste dink Kredouw Olive Estate het ’n uitstekende ligging
https://d288tngog90ix0.cloudfront.net/AAEAAQAAAAAAAAAAAAAAJGU3NTMxOGRjLTc3YTYtNGMyMi05MDJjLTFmNWZlYTFjZjI1Yg?w=1440&h=960&fit=crop&auto=format Vanaf R990 per nag (plek vir 2) 2 5 1 5 Route R407 Prince Albert Valley 6930 Wes-Kaap 086 999 0018 14:00-17:00 10:00 -33.27925704368 22.260032204333